Az első alakulat, az "1. könnyű páncélos-zászlóalj (First Light Armored Vehicle Battalion, 1st LAVB)" 1983-ban állt el a kaliforniai Twentynine Palms-ben. A "Tengerészgyalogság Légi és Szárazföldi Harcászati Központja (Marine Corps Air and Ground Combat Center, MCAGCC)" állományába szervezték. Az 1980-as évek második felétől a járművek négy "könnyű páncélozott felderítő-zászlóalj (Light Armored Reconnaissance Battalion, LAR)" kötelékében állnak hadrendben. Elsősorban az "ezredszintű (regimental combat team, RCT)", vagy "dandárszintű harccsoportoknak (brigade combat team, BCT)" végeznek felderítéseket, az „Iraki szabadság” hadművelet során alegységeik az elsők között hatoltak be Bagdadba.